OpenLLM-France/wikimedia huggingface dataset:
# Pare llop

El Pare Llop, també conegut com Encortador de llops, és un espantacriatures de la cultura popular de Catalunya i del País Valencià.
En la cultura popular catalana es coneix com a Pare Llop un home que ha adquirit poder sobre els llops, els quals l'obeïen com a llur rei. Els pastors i ramaders que estaven en bones relacions amb ell, eren respectats pels llops, però els qui no hi volien tractes amistosos es veien acomesos per aquests animals. En dies de grans freds o tempestes, baixa als poblats a demanar una mica de menjar. No convé negar-li res, car pot fer que els llops ataquin els ramats o que els respectin. Un ric pagès de la Terra Ferma no va tornar a prosperar fins que feu les paus amb el Pare llop.
És una llegenda semblant a la de l'home del sac, un home vell que segresta criatures. Algunes variants esmenten que té la capacitat de convertir-se en llop, o que es vesteix amb pells d'aquest animal. També és conegut com el Puto vell variant arreplegada a la localitat de Benifato. La seua història és la mateixa que la de Les set germanes.
En la cultura i tradició occitanes, l'equivalent del Pare llop seria la figura del lobatièr.

## Referències

* ↑ Alcover, Antoni M.; Moll, Francesc de B. «Pare llop». A: Diccionari català-valencià-balear. Palma: Moll, 1930-1962. ISBN 8427300255.
* 1 2 Gisbert, 2007, p. 153.
* 1 2 Gisbert, 2007, p. 154.
* ↑ Garcia Galan, Àlex. «Rondalla de les set germanes», 08-03-2016. [Consulta: 6 febrer 2017].
* ↑ «Betevé - #aranésòc: los lobatièrs» (en occità). Jornalet, 24-01-2020. [Consulta: 24 gener 2020].

## Bibliografia

* Amades, Joan «Éssers fantàstics: L'aloja. La bruixa. Els encantats. El follet. El pare llop. El maneiró. Els gegants. El simiot. El diable. Els dracs. El basilisc. La sirena. Els nitus.». Butlletí de Dialectologia Catalana, XV, 1927, pàg. 1-79.
* Forner Vallés, Gessamí (text); Sánchez Yagüe, Susana (Il·lustracions). La increïble història del pare llop. Libros Minis, 2015, p. 28. ISBN 978-8494483516.
* Gisbert, Francesc. Màgia per a un poble. Picanya: Edicions del Bullent, 2007. ISBN 978-84-96187-88-7.

## Enllaços externs

* El Pare Llop: Oracions ferotges | Llegendàrium (llegendesdecatalunya.cat)
* Mitologia i llegendes de Catalunya (El Pare Llop) 18/12/2018 (Ràdio Arenys de Munt)
# Aulonocara aquilonium

Aulonocara aquilonium és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 «Aulonocara aquilonium» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1995. The Cichlids Yearbook. Vol 5. Cichlid Press, St. Leon-Rot, Alemanya.
* Konings, A. 1995. Lake Malawi cichlids. A review of the sand-dwelling species of the genus Aulonocara, with the description of three new species. The Cichlids Yearbook v. 5: 26-36.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aurora Carbonell

Aurora Carbonell és el nom dels següents personatges:
* Aurora Carbonell i Abella, política catalana
* Aurora Carbonell, actriu valenciana
* Aurora Carbonell, ballarina espanyola
# Papa Anastasi III

* Aquest article tracta sobre el papa del s. IX. Si cerqueu l'antipapa, vegeu «Anastasi III antipapa».
Anastasi III (Roma, ? – juny del 913) va ser Papa de l'Església catòlica des de 911 fins a 913.
Segon papa del període conegut com a «pornocràcia», va ser escollit gràcies a l'ajuda de Teofilacte, la seva esposa Teodora i la seva filla, Marozia, i va ser un titella en mans d'aquest.
Durant el seu pontificat els vikings es van assentar a la zona de l'actual Normandia, i el seu líder Rol·ló va obtenir el reconeixement per part de Carles el Simple com a legítim governant del territori i la mà de la seva filla Gisela. Aquest territori va passar a denominar-se "el ducat dels homes del nord" (Nortmannia) d'on prové el nom actual de Normandia. Rol·ló es va convertir al cristianisme i va ser batejat com a Robert.
A part d'aquest fet no es va donar durant el seu papat cap altre fet de rellevància històrica.
# Papa Abdoulaye

Papa Abdoulaye Mbaye (Senegal, 13 de juny de 1990), és un jugador de bàsquet senegalès que juga a la posició de pivot. El seu equip actual és el Força Lleida.

## Enllaços externs

* Fitxa a ACB.com Arxivat 2015-12-15 a Wayback Machine.
* Fitxa a FEB.es
* Fitxa a Basketball.realgm.com
# Damià Andreu Sitges

Damià Andreu Sitges (Maó, Menorca, 1851-1935) fou un organista i compositor mernorquí. Va estudiar amb Benet Andreu i amb Joan Fuxà. Va ser organista de les parròquies de Sant Francesc i del Carme de Maó, com també de Santa Maria a partir de 1876, on tingué entre altres alumnes en Llorenç Galmés Camps. Com a organista, destacà improvisant amb l'instrument i, com a compositor, guanyà diferents certàmens.

## Referències

* ↑ Julià Seguí, Gabriel. «IX». A: Història de la música catalana, valenciana i balear. Barcelona: Edicions 62, 2003, p. 42. ISBN 84-297-5283-8 [Consulta: 15 desembre 2015].
# Paraliparis adustus

Paraliparis adustus és una espècie de peix pertanyent a la família dels lipàrids.

## Descripció

* Fa 15 cm de llargària màxima.
* Nombre de vèrtebres: 68.

## Hàbitat

És un peix marí, de clima temperat i batipelàgic.

## Distribució geogràfica

Es troba al Pacífic nord-occidental: el mar de Bering (Alaska).

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Busby, M. S. & Cartwright, R. L., 2009. Paraliparis adustus and Paraliparis bullacephalus: two new snailfish species (Teleostei: Liparidae) from Alaska. Ichthyological Research, 56 (3): 245–252.
* 1 2 3 4 «Paraliparis adustus» (en anglès). FishBase. Froese, Rainer; Pauly, Daniel (editors).

## Bibliografia

* Morgan S. Busby & Rachael L. Cartwright, 2009, Ichthyological Research 56(3): 245-252.

## Enllaços externs

* AQUATAB
# Assumpció Sallés i González

Assumpció Sallés i González (Barcelona, 1940) és una advocada catalana, que fou diputada durant la Primera Legislatura del Parlament de Catalunya.

## Trajectòria política

Resident a Barcelona, es llicencià en dret i exercí activament l'advocacia. Membre del Col·legi d'Advocats de Barcelona i militant del PSUC durant la transició espanyola. Fou candidata del PSUC a les eleccions al Parlament de Catalunya de 1980. Tot i que no fou escollida directament, l'11 de novembre de 1980 va substituir Justiniano Martínez Medina, que havia renunciat al seu escó. Fou membre de la Comissió de Justícia, Dret i Seguretat Ciutadana del Parlament de Catalunya i participà activament en l'adequació del codi civil català. Quan acabà el seu mandat el 1984 abandonà la política i continuà exercint d'advocada.

## Referències

* ↑ Millan, Àlex. «Les primeres diputades de la cambra catalana». El Temps. [Consulta: 9 febrer 2016].
* ↑ Diputats de la I Legislatura, p. 98
* ↑ A. Sallés no cree en la política profesional. EX DIPUTADA DEL PSUC. Arxivat 2016-03-03 a Wayback Machine. a El Periódico, 22 de juliol de 1984
* ↑ Web de l'ICAB
# Dar Salah

Dar Salah (àrab: دار صلاح, Dār Ṣalāḥ) és una vila de la governació de Betlem, al centre de Cisjordània, situada 6 kilòmetres a l'est de Betlem. Segons l'Oficina Central d'Estadístiques de Palestina (PCBS), tenia 4.245 habitants en 2016.
A partir de febrer de 2015, Dar Salah tenia l'única granja d'estruços als territoris palestins, un projecte únic per un granger local.

## Referències

* ↑ «Projecció de població pel Districte de Betlem, ordenat per municipis, 2006- 2016». Arxivat de l'original el 2013-11-22. [Consulta: 3 octubre 2017].
* ↑ Shatha Yaish with Imad Abu Sombul, Palestinian farms break new ground with ostrich and mushrooms, AFP, February 20, 2015 Arxivat 2017-10-03 a Wayback Machine.
# Dar Si Aissa

Dar Si Aissa (àrab دار القيد سي عيسى) és una comuna rural de la província de Safi de la regió de Marràqueix-Safi. Segons el cens de 2014 tenia una població total de 11.946 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Paradoxa de Levinthal

La paradoxa de Levinthal és un experiment mental en la teoria del plegament de les proteïnes. L'any 1969 Cyrus Levinthal va plantejar que, degut al gran nombre de graus de llibertat d'una cadena polipeptídica desplegada la molècula té un nombre astronòmic de conformacions possibles. En una de les seves publicacions una estimació per aquest nombre és de 3$^{300}$ (10$^{143}$). Per exemple, considerant un polipèptid de 100 residus, si cada residu pot assolir tres conformacions possibles el nombre total d'estructures possibles seria de 3$^{100}$ (5·10$^{47}$). Si el temps d'interconversió entre estructures és de 10$^{-13}$ segons, el temps total de provar aleatòriament les diferents conformacions fins a assolir la més estable seria de 5·10$^{34}$ segons o 1,6·10$^{27}$ anys, un temps molt superior a l'edat de l'univers. La paradoxa és que, tanmateix, el plegament de la majoria de proteïnes petites es produeix espontàniament en una escala de temps de mil·lisegons o microsegons.

## Referències

* ↑ Levinthal, Cyrus «How to Fold Graciously». Mossbauer Spectroscopy in Biological Systems: Proceedings of a meeting held at Allerton House, Monticello, Illinois, 1969, pàg. 22–24. Arxivat 2010-10-07 a Wayback Machine. «Còpia arxivada». Arxivat de l'original el 2010-10-07. [Consulta: 29 juny 2011].
# Paradoxa de Richard

En teoria de conjunts, la Paradoxa de Richard apareix quan la teoria no està prou formalitzada. Va ser descrit pel matemàtic francès Jules Richard que la va comunicar per carta al director de la revista Revue Générale des Sciences Pures et Appliquées. Es va publicar al número del 30 de juny de 1905 a la revista, en forma d'article curt.

## Enunciat

La paradoxa s'enuncia de la següent forma:
«El conjunt dels nombres reals definibles amb un nombre finit de paraules és numerable. Però, aleshores, podem definir amb un nombre finit de paraules un nombre real diferent format a partir de l'enumeració dels elements d'aquest mateix conjunt. Per tant, existeix un nombre real que està definit en l'enumeració si, i només si, no hi està.»
El que posa de manifest la paradoxa és que allò que es defineix com una totalitat, no pot en cap cas formar-ne part, tal com passa amb la Paradoxa de Berry.

## Referències

* ↑ Richard, 1905, p. 541.
* ↑ Clark, 2012, p. 209.
* ↑ Pla i Carrera, 2002, p. 310.

## Bibliografia

* Clark, Michael. Paradoxes from A to Z (en anglès). Routledge, 2012. ISBN 978-0-415-53857-2.
* Pla i Carrera, Josep. Notes per a unes classes de teoria de models i indecidibilitat. Universitat de les Illes Balears, 2002. ISBN 84-7632-763-3.
* Richard, Jules «Les principes des Mathématiques et le problème des ensembles». Revue générale des sciences pures et appliquées, Vol. 16, Num. 12, 1905, pàg. 541-543. ISSN: 0370-5196.

## Enllaços externs

* Weisstein, Eric W. «Richard's Paradox». MathWorld--A Wolfram Web Resource, 2018. [Consulta: 15 octubre 2018]. (anglès)
# Pape & Cheikh

Pape & Cheikh són un duo senegalès que ha anat guanyant popularitat els darrers anys. Cheikh nasqué a Kaolack l'any 1961 i Pape a Dakar el 1965. Des de llur infància reberen la marcada influència de la música de Bob Dylan, que conjugava no sols amb l'aire de canvi nord-americà, ans d'arreu del món. Anys després, llur tema "Yatal gueew" hauria d'atreure l'atenció política del Senegal: aquest tema esdevingué un manifest polític que imprimí el segell del canvi a les eleccions legislatives nacionals del 29 d'abril del 2001. Els valors de la cançó no eren d'altres que els de la democràcia, la tolerància i la pau. Havent obtingut una folgada majoria, el president electe Abdoulaye Wade reconegué el paper decisiu que havia tingut "Yatal gueew" durant la campanya electoral.

## Enllaços externs

* Real World Records: "Mariama Arxivat 2011-11-05 a Wayback Machine." [6 gen. 2012].
# Partit Demòcrata Popular

El Partit Demòcrata Popular (en sigles, PDP) fou un partit polític espanyol d'ideologia democristiana conservadora.

## Història
### Legalització e integració a UCD

Fou legalitzat el 1977 sota la direcció de Fernando Chueca Goitia i Ignacio Camuñas Solís, que el 1978 es va integrar dins la UCD.

### Dissolució de UCD i refundació PDP

Quan la UCD es va dissoldre el 1982 fou novament refundat per Óscar Alzaga i es va presentar a les eleccions generals espanyoles de 1982 en coalició amb Aliança Popular (AP-PDP). A les eleccions generals espanyoles de 1986 es presentà novament AP i la Unió Liberal, formant la Coalició Popular.

### Divergències amb AP / Transformació en Democracia Cristiana

Degut a divergències amb la direcció d'AP, el 1987 trencà la Coalición Popular i tant el PDP com la UL s'incorporaren al grup Mixt del Congrés dels Diputats. Això provocaria defeccions i la dimissió d'Óscar Alzaga després del fracàs a les eleccions al Parlament Europeu. Es va transformar aleshores en Democracia Cristiana, dirigida per Francisco Javier Rupérez.

### Democracia Cristiana es fusiona amb el PP

El 1989 es fusionà amb el recentment creat Partido Popular, refundació d'AP, llevat alguns militants que es passaren al CDS.

## Referències

* ↑ Enciclopèdia d'Eivissa i Formentera, Partit Demòcrata Popular (PDP)

## Enllaços externs

* Índex d'institucions de l'Arxiu Linz de la Transició Espanyola Arxivat 2007-09-27 a Wayback Machine. (castellà)
* Historial Electoral PP (castellà)
# Deepak Chopra

Deepak Chopra (hindi: दीपक चोपड़ा)(22 d'octubre de 1946) és un metge, escriptor i conferenciant indi.
Comunicador i escriptor prolífic, ha escrit extensament sobre l'espiritualitat i el poder de la ment en la curació mèdica. Està influenciat pels ensenyaments d'escriptures tradicionals índies com l'ayurveda, corrent tradicional de la medicina hindú, els Vedas i el Bhagavad Gita. És un seguidor dels ensenyaments de Jiddu Krishnamurti i una prominent figura del moviment New Age.
El doctor Deepak Chopra també va ser un amic del cantant pop Michael Jackson durant més de 20 anys, i va fer una crítica sobre la relació entre els doctors de Hollywood i les «celebritats addictes».

## Popularitat

El 1994, Forbes, una revista especialitzada en economia, el va qualificar com «l'últim d'una sèrie de gurus que han prosperat combinant ciència pop, psicologia pop i hinduisme pop.»
El 1999, la revista Time el va seleccionar entre els cent icones i herois del segle xx, i el va descriure com el «poeta profeta de la medicina alternativa».

## Obres

Ha publicat més de 25 llibres traduïts a gairebé tots els idiomes. Només en anglès ha venut més de 10 milions d'exemplars. Va fundar i dirigeix El Centre Chopra per al Benestar i l'Institut Mèdic Ment-Cos, tots dos a La Jolla, Califòrnia (EUA).. ↵ Alguns dels seus llibres més importants són:
* Conèixer a Déu.
* Cossos sense edat, ments sense temps.
* El llibre dels secrets.
* El sender del mag.
* Il·luminació.
* Les 7 lleis espirituals de l'èxit.
* Els senyors de la llum.
* Pes perfecte.
* Rejoveneixi i visqui més temps.
* Sincrodestino.
* Un camí a la saviesa.
* Viatge cap al benestar.
* Un àngel s'acosta.
* Kama Sutra: inclou les 7 lleis espirituals de l'amor.
* Curació quàntica.
* Ànimes bessones.
* El perdó.
* Buda.
* Mai morirem.
* Jesús.
* Les 7 lleis espirituals de l'èxit per a pares.
* El tercer Jesús.
* Mahoma.
* la perfecta salut
* L'ànima del lideratge
* la recepta de la felicitat

## Vegeu també

* Misticisme

## Referències

* ↑ Deepak Chopra; Sanjiv Chopra Brotherhood: Dharma, Destiny, and the American Dream. Houghton Mifflin Harcourt, 2013, p. 5–. ISBN 0-544-03210-1 [Consulta: 25 abril 2016].
* ↑ «Deepak Chopra on Why Gratitude is Good For You». Time, 26-11-2014 [Consulta: 16 desembre 2014].
* ↑ «Deepak Chopra». The Huffington Post [Consulta: 25 abril 2016].
* ↑ Chopra 1991, pp. 54–57; Joanne Kaufman, "Deepak Chopra – An 'Inner Stillness,' Even on the Subway," The New York Times, October 17, 2013.
* ↑ Deepak Chopra, "A Tribute to My Friend, Michael Jackson".
* ↑ The Huffington Post, June 26, 2009; Gerald Posner, "Deepak Chopra: How Michael Jackson Could Have Been Saved", The Daily Beast, July 2, 2009, p. 4.
* ↑ Pettus (New York Magazine) 1995, p. 31.
* ↑ Entrevista a Deepak Chopra
# Paralonchurus dumerilii

Paralonchurus dumerilii és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 45 cm de longitud total.

## Alimentació

Menja principalment cucs marins i d'altres invertebrats bentònics.

## Hàbitat

És un peix de clima tropical i demersal que viu fins als 30 m de fondària.

## Distribució geogràfica

Es troba a l'oceà Pacífic oriental: des de Guatemala fins al Perú.

## Ús comercial

És comú als mercats locals.

## Observacions

És inofensiu per als humans.

## Referències

* ↑ Bocourt F., 1869. Descriptions de quelques reptiles et poissons nouveaux appartenant à la faune tropicale de l'Amérique. Nouv. Arch. Mus. Hist. Nat. Paris v. 5. 19-24.
* ↑ BioLib (anglès)
* ↑ Bocourt, F., 1869. Descriptions de quelques reptiles et poissons nouveaux appartenant à la faune tropicale de l'Amérique. Nouvelles Archives du Muséum d'Histoire Naturelle, Paris v. 5: 19-24.
* ↑ «Paralonchurus dumerilii». Catalogue of Life. (anglès) (anglès)
* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* 1 2 Chao, L.N., 1995.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Jiménez Prado, P. i P. Béarez, 2004. Peces Marinos del Ecuador continental. Vol. 2: Guía de Especies. SIMBIOE/NAZCA/IFEA.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Crespo, J., J. Gajate i R. Ponce, 2001. Clasificación científica e identificación de nombres vernáculos existentes en la base de datos de seguimiento informático de recursos naturales oceánicos. Instituto Español de Oceanografía (Madrid)
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# BIP Investment Partners

BIP Investment Partners és una empresa especialitzada en inversions establerta a la Ciutat de Luxemburg. Les seves activitats són dividides entre proporcionar capital d'inversió a diversos negocis, particularment capital de risc a empreses emergents, i invertint també en negocis ja establerts a Luxemburg.
La companyia va ser fundada l'any 2000 com una joint venture entre el Banque Générale du Luxembourg (BGL), i posteriorment va ser adquirida pel Fortis Group. Va adquirir el nom actual al febrer de 2006. BIP participa en la Borsa de Luxemburg, i en el LuxX Index.

## Referències

* 1 2 «Our Portfolio». BIP Investment Partners. Arxivat de l'original el 2012-02-08. [Consulta: 24 agost 2007].

## Enllaços externs

* BIP Investment Partners - Lloc web oficial
# AtomAge

La revista AtomAge (més endavant anomenada AtomAge International) era una revista fetitxista publicada a la Gran Bretanya pel dissenyador de roba John Sutcliffe durant els anys 70' com una eina de propaganda per al seu negoci de roba fetitxista. El primer catàleg de roba fetitxista d'AtomAge va ser publicat el 1965; el primer número de la revista, en format A5, va ser publicat el 1972, i va mantenir la seva aparició periòdica fins al 1980. La revista estava especialitzada en fetitxisme del cuir i fetitxisme del làtex, amb un gran èmfasi en peces de vestir com els catsuits, abrics llargs, impermeables i màscares de gas. El 1981 la publicació es va dividir en dues: AtomAge Rubberist (similar a l'original AtomAge) i AtomAge Bondage (amb contingut més específic vers el bondage i l'SM). L'editor John Sutcliffe va prendre aquesta decisió perquè el públic rubberista va mostrar el seu enuig per la presència de material SM en la publicació. Totes dues publicacions van continuar editant-se fins al 1985.
Una de les màximes fites d'en John Sutcliffe va ser la de dignificar la percepció popular sobre el fetitxisme. És per això que se'l té com un dels sants patrons de la comunitat rubberista mundial.
El 2010 es va publicar Dressing For Pleasure, The Best Of AtomAge, un llibre recopilatori en tapa dura, on es veia un recull de l'imaginari de la revista, la història del seu editor i la influència que aquesta ha tingut en el desenvolupament de la subcultura associada.

## Referències

* ↑ «Referència a l'edició del llibre Dressing For Pleasure» (en anglès), The Guardian. [Consulta: 23 gener 2012].

## Enllaços externs

* Dressing For Pleasure, llibre recopilatori de fotografia, història i cartes dels lectors de la revista AtomAge Arxivat 2010-10-05 a Wayback Machine. (en anglès)
* Pàgina web de fans de la revista AtomAge, amb imatges i totes les portades de la revista, més una secció amb la història de la publicació (anglès)
* Article sobre en John Sutcliffe (alemany)
# Partit Comunista de l'Equador

El Partit Comunista de l'Equador (PCE) és el partit comunista tradicional de l'Equador. El Partido Socialista del Ecuador fou fundat el 1925 i d'ell va sorgir després el Partido Comunista del Ecuador (i també el Partido Socialista Revolucionario). El 1977 el PCE va organitzar el Frente Amplio del qual en fou el principal membre, i que el 1995 es va unir al Partit Socialista de l'Equador.
La bandera del PCE ve regulada per l'article 63 dels seus estatuts: «L'emblema del partit és la falç i el martell creuats, i damunt un estel de cinc puntes. La bandera serà un rectangle vermell amb l'emblema de color negre a la cantonada superior esquerra». Encara que no s'esmenten les sigles (PCE) es fan servir habitualment a les banderes del partit.